ডেস্ক প্রতিবেদন: শহরের কোলাহলপূর্ণ জীবন থেকে একটু অবসর কাটাতে যে কেউ চলে আসতে পারেন শেরপুরের পানিহাটা-তারানি পর্যটন স্পটে। জেলার নালিতাবাড়ী উপজেলার রামচন্দ্রকুড়া ইউনিয়নের প্রকৃতির নৈসর্গিক শোভামন্ডিত পানিহাটা-তারানি পাহাড় এলাকায়। এখানকার উত্তরে ভারতের মেঘালয় রাজ্যের তুরা জেলার সীমান্তঘেষা ঘন সবুজ শ্যামল বন, পাহাড়ি ভোগাই নদীর সাথে মিতালি আর বৃক্ষরাজি দেখে ভ্রমণ পিয়াসীদের মন উদ্বেলিত হয়। তারা কিছুক্ষণের জন্য হলেও ভুলে যান শহরের জীবনের কর্মক্লান্তি। প্রকৃতির নিখুঁত ভালবাসায় হারিয়ে যান তারা স্বপ্নের রাজ্যে।